CELEX: 52005XG0407(02)
Language: sl
Date: 2005-02-21
Title: Sklepi Sveta (izobraževanje, mladi in kultura) — 21. februar 2005 glede vprašanja mladine v okviru vmesnega pregleda Lizbonske strategije

7.4.2005   
            
            
               SL
            
            
               Uradni list Evropske unije
            
            
               C 85/5
            
         
      SKLEPI SVETA (IZOBRAŽEVANJE, MLADI IN KULTURA)
   
   21. februar 2005
   glede vprašanja mladine v okviru vmesnega pregleda Lizbonske strategije
   (2005/C 85/02)
   SVET EVROPSKE UNIJE –
   ob upoštevanju:
   
               1.
            
            
               cilja, ki ga zastavil Evropski svet 23. in 24. marca 2000 v Lizboni in ponovno potrdil na zasedanju 23. in 24. marca 2001 v Stockholmu in po katerem bo Evropska unija postala „najbolj konkurenčno in dinamično, na znanju temelječe gospodarstvo na svetu, ki je sposobno trajnostne gospodarske rasti z več in boljšimi delovnimi mesti in večjo socialno kohezijo“;
            
         
               2.
            
            
               Bele knjige z naslovom „Nova spodbuda za evropsko mladino“, ki jo je sprejela Komisija 21. novembra 2001 in v kateri se ugotavlja, da „je ta strategija zastavila nove cilje za različna področja politik, ki so tesno povezana z mladino, to so izobraževanje, zaposlovanje, socialna vključenost, informiranje in civilna družba“;
            
         
               3.
            
            
               Resolucije Sveta z dne 27. junija 2002, s katero se na podlagi prej omenjene bele knjige sprejme odprta metoda usklajevanja kot nov okvir sodelovanja na področju mladine in v kateri se predlaga vključitev mladinske razsežnosti v druge politike in programe;
            
         
               4.
            
            
               sklepov zasedanja z dne 4. in 5. novembra 2004, v okviru katerega se je Evropski svet seznanil s pismom voditeljev držav ali vlad Francije, Nemčije, Španije in Švedske, ki izpostavlja pomen demografskih dejavnikov pri oblikovanju prihodnjega evropskega gospodarskega in socialnega razvoja in poziva k pripravi „Evropskega pakta za mladino“;
            
         
               5.
            
            
               Sporočila Komisije spomladanskemu Evropskemu svetu v letu 2005 („Skupna prizadevanja za gospodarsko rast in nova delovna mesta – Nov začetek za Lizbonsko strategijo“) o vmesnem pregledu Lizbonske strategije, v katerem je navedeno, da „še vedno potrebujemo vizijo za družbo, kateri bo uspelo povezati tako starejše kot mlade“ in v katerem se poudarja „potreba po nujnih ukrepih“;
            
         POUDARJA
   
               6.
            
            
               pomen mladinske perspektive v Lizbonski strategiji, upoštevajoč demografski, gospodarski, socialni in politični razvoj Evropske unije, predvsem pa staranje prebivalstva v njej;
            
         
               7.
            
            
               prispevek mladih v smislu inovacijske sposobnosti, smisla za dajanje pobud in podjetniškega duha, mobilnosti ter multikulturne vključenosti v povezavi s konkurenčnostjo, trajnostno rastjo in socialno kohezijo;
            
         
               8.
            
            
               pomen usklajene, povezane in presečne politike, ki se osredotoča na mlade;
            
         
               9.
            
            
               v povezavi s tem bistvenost Bele knjige o mladini, zlasti odprte metode usklajevanja in vključitve mladine v druge politike, ter potrebe, da se poveča sinergija in okrepi medsebojno dopolnjevanje različnih politik in programov, ki vplivajo na mladino;
            
         
               10.
            
            
               boljše razumevanje mladine in življenjskih pogojev mladih, ki so predpostavka za določitev učinkovitih ukrepov, ki naj mlade spodbujajo, da najbolje izkoristijo svoj potencial;
            
         
               11.
            
            
               podporo mladih, ki jo potrebuje Lizbonska strategija za svoj uspeh;
            
         SE STRINJA
   
               12.
            
            
               v tem smislu s prepričanjem, ki ga je izrazila Komisija, da mora Lizbonska strategija „zagotoviti, da predlagane reforme prispevajo k temu, da dobijo mladi svojo prvo priložnost v življenju in za življenje potrebne spretnosti in znanja“;
            
         
               13.
            
            
               s skrbjo, ki jo je Komisija izrazila v svojem Sporočilo spomladanskemu Evropskemu svetu v letu 2005, da se je na mlade treba osredotočati v okviru nekaterih ključnih področij, kot na primer zaposlovanja, usklajevanja družine in dela, vlaganja v človečki kapital ter raziskav in razvoja;
            
         MENI, DA
   
               14.
            
            
               je treba na podlagi obstoječih instrumentov in mehanizmov takšen nastop, ki je osredotočen na mlade, učinkovito vključiti v politike, ki so predvidene v Lizbonski strategiji;
            
         
               15.
            
            
               je treba pri posebnih prizadevanjih za mlade upoštevati enakost spolov, takšna prizadevanja pa se morajo enako uporabljati tudi za mlade, ki so prikrajšani, predvsem na področju izobraževanja, zaposlovanja, socialnega vključevanja in mobilnosti;
            
         
               16.
            
            
               da predstavlja dejavno sodelovanje mladih v družbi cilj in način, s katerima se zagotovi vpletenost evropskih državljanov v lizbonske cilje in prispeva k osebnemu razvoju mladih, njihovemu socialnemu vključevanju in socialni koheziji na splošno; je torej dodatni dejavnik za uspeh Lizbonske strategije;
            
         POZIVA EVROPSKI SVET, NAJ
   
               17.
            
            
               v okviru vmesnega pregleda Lizbonske strategije in razprav o Sporočilu Komisije spomladanskemu Evropskemu svetu v letu 2005 vključi pobudo Evropskega pakta za mladino, ki zajema zlasti področje zaposlovanja, socialne kohezije, izobraževanja, usposabljanja, mobilnosti ter usklajevanje dela in družine;
            
         
               18.
            
            
               opredeli usmeritve za dejanske ukrepe, ki so potrebni za izvajanje te pobude na vseh zadevnih področjih;
            
         
               19.
            
            
               se seznani z namero Komisije o sprejetju sporočila o tej pobudi;
            
         
               20.
            
            
               Komisiji in državam članicam zaupa nalogo zagotoviti popolno udeležbo mladine in mladinskih organizacij pri vsem tem, med drugim prek „Evropskega mladinskega foruma“ (European Youth Forum);
            
         
               21.
            
            
               spremlja izvajanje Evropskega pakta za mladino s pomočjo mehanizmov poročanja Lizbonske strategije, Svet (Izobraževanje, mladi in kultura) pa vabi, naj prispeva k spremljanju navedenih vidikov, za katere je pristojen.